Imtella' Ġunju 22, 2021 Il-UEFA rrifjutat it-talba li saret mis-sindku ta' Munich Dieter Feiter biex jixgħel l-istadium tal-belt Ġermaniża bil-kuluri tal-qawsalla tul il-logħba tal-EURO 2020 bejn il-Ġermanja u l-Ungerija. Reiter qal li għamel it-talba tiegħu biex jixgħel l-istadium bil-kuluri tal-qawsala bi protesta kontra l-liġi l-ġdida li għadda dan l-aħħar il-Gvern Ukren li tipprojbixxi l-promozzjoni tal-omosesswalità u l-bidla fil-ġeneru fl-iskejjel. Fuq din il-bażi, il-UEFA qalet li ma tistax tilqa' din il-talba u pproponiet dati alternattivi li fihom l-istadium jista' jinxtegħel bil-kuluri tal-qawsalla. Stqarrija tal-UEFA qalet li tifhem li l-intenzjoni tas-sindku kienet mhux biss dik li twieġeb għad-deċiżjoni poltika tal-Gvern Ukren, iżda wkoll biex jintbagħat messaġġ favur id-diversità u l-inklużjoni, kawża li qalet li ilha tagħtiha l-appoġġ tagħha għal bosta snin flimkien ma' bosta clubs Ewropej, u timijiet nazzjonali fost oħrajn. Madankollu qalet li l-istatut tagħha, huwa ta' organizzazzjoni newtrali kemm f'kuntest politiku u reliġjuż u għalhekk, fid-dawl tal-kuntest politiku li fiha saret it-talba ma setgħetx tilqa' din il-proposta.